**ΕΝΗΜΕΡΩΤΙΚΟ ΔΕΛΤΙΟ**

Συνάδελφοι, για τις συνεδριάσεις Σεπτεμβρίου και Οκτωβρίου της ΕΣΕΠΕ σας ενημερώνω συνοπτικά με τα παρακάτω:

**11η Συνεδρίαση ΕΣΕΠΕ (21-09-17)**

1. Έγινε αποδοχή της τακτικής επιχορήγησης 3ης δόσης του 2017.
2. Έγινε κατακύρωση:
	1. Προσφορών προμήθειας χαρτιού Α4, γραφικής ύλης & υλικού πινάκων μαρκαδόρου
	2. Παροχής υπηρεσιών τηλεφωνίας και internet, προσφοράς απολύμανσης-απεντόμωσης
3. Εγκρίθηκε τεχνική μελέτη για την προμήθεια χρωμάτων
4. Εγκρίθηκαν άδειες χρήσης αιθουσών των 4ου, 12ου δημοτικών
5. Εγκρίθηκε παραχώρηση χώρων για δραστηριότητες του Συλλόγου Γονέων του 12ου δημοτικού
6. Αποφασίστηκε η υλοποίηση αιτημάτων για μικροεπισκευές του 6ου δημοτικού.
7. Αποφασίστηκε η επισκευή μικροφωνικής του 4ου δημοτικού.

**12η Συνεδρίαση ΕΣΕΠΕ (6-10-17)**

Αποφασίστηκε η παραχώρηση χώρων στους Συλλόγους που είχαν τις προϋποθέσεις, ενώ για τους υπόλοιπους με την ολοκλήρωση της κατάθεσης των απαραίτητων δικαιολογητικών.

Τέθηκαν, επίσης, από την πλευρά μου τα παρακάτω θέματα:

* 1. Οι συμβάσεις των καθαριστριών που δεν έχουν ακόμα υπογραφεί.
	2. Η απουσία του εργαζόμενου Γενικών Καθηκόντων από το 4ο δημοτικό
	3. Οι οφειλές μεγάλου ύψους στον εκδοτικό οίκο Trait d Union, οι οποίες αποτυπώνονται σε τιμολόγια παράδοσης των βιβλίων Γαλλικής Γλώσσας τη φετινή σχολική χρονιά.
	4. Τα ονόματα των μαθητών που δικαιούνται χορήγησης τροφείων να μη δίνονται από τους Δ/ντές των σχολείων, αφού αφορούν σε προσωπικά δεδομένα μαθητών, αλλά να ειδοποιούνται οι οικογένειες μέσω των Συλλόγων Γονέων και να απευθύνονται οι ίδιες στις Κοινωνικές Υπηρεσίες του Δήμου.

Ο κ. Συρίγος ανέφερε ότι το 1ο θέμα δρομολογείται, για το 2ο ότι έχει γίνει αίτηση από το Δήμο στον ΟΑΕΔ για αντικατάσταση του εργαζόμενου Γενικών Καθηκόντων, ενώ για το 3ο ανέφερε ότι δεν υπάρχει καμία οφειλή στον παραπάνω εκδοτικό οίκο παρά μόνο για τα βιβλία των Γερμανικών το ποσό των πεντακοσίων συνολικά ευρώ.

Αναφορικά με το 4ο ερώτημα η ΕΣΕΠΕ συμφώνησε να δρομολογείται το πρόγραμμα των τροφείων σύμφωνα με την πρόταση.

**13η Συνεδρίαση ΕΣΕΠΕ (19-10-17)**

1. Έγινε ενημέρωση από τον Πρόεδρο για οικονομικά θέματα της ΕΣΕΠΕ:
	1. Την κάλυψη των τιμολογίων της ΔΕΗ, ΟΤΕ, 1/3 του Φ.Α. και της ΕΥΔΑΠ (πλην μικρού υπολοίπου)
	2. Τις ανάγκες πληρωμής των καθαριστριών που καλύπτονται ως το μήνα Νοέμβριο
	3. Την εξόφληση σχεδόν όλων των προμηθευτών
	4. Την τακτοποίηση των οφειλών από όλα τα κυλικεία
	5. Την εξόφληση του μεγαλύτερου μέρους του χρέους για τις συντηρήσεις των φωτοτυπικών
2. Αποφασίστηκαν:
	1. Έγκριση για αγορά ηλεκτρικού εξοπλισμού
	2. Έγκριση μελέτης αναγομώσεων πυροσβεστήρων
	3. Έγκριση μελέτης αθλητικών ειδών ύψους χιλίων ευρώ για τα σχολεία (μπάλες, δίχτυα, πινκ πογκ, κλπ)
3. Συζητήθηκε το θέμα κυλικείου σχολείου και του χρέους του για μεγάλο χρονικό διάστημα στην ΕΣΕΠΕ. Αποφασίστηκε η δρομολόγησή του.
4. Τέλος, υπήρξε η διαβεβαίωση από τον κ. Συρίγο ότι δεν απαιτείται η δήλωση «Πόθεν Έσχες» από τους Δ/ντές των σχολείων, αφού η ανάληψη χρημάτων θα γίνεται από τους λογαριασμούς της ΕΣΕΠΕ με εξουσιοδότηση του Προέδρου της.

Αναφορικά με το θέμα της μελέτης αθλητικών ειδών, προτάθηκε από την πλευρά μου να δρομολογηθεί με την προϋπόθεση ότι όλα τα σχολεία έχουν καλύψει τις ανάγκες σε προστατευτικά μπασκετών. Η πρόταση έγινε αποδεκτή.

Σ’ αυτό το σημείο να τονίσω ότι είναι σημαντικό τα αιτήματα προς την ΕΣΕΠΕ να κοινοποιούνται στο ΔΣ του Συλλόγου μας αλλά και στους εκπροσώπους των εκπ/κών στη Σχολική Επιτροπή (Α. Μαντζαβράκου, Ι. Μανωλαρά).

Άμεσα παρακαλούμε να στείλετε το αίτημά σας για αγορά προστατευτικών για τις μπασκέτες (σε περίπτωση που δεν υπάρχουν τέτοια στο σχολείο).

Είναι σημαντικό, τέλος, οι προτάσεις σας να γίνονται γνωστές και σε μας, ώστε να διεκδικούμε αμεσότερες και αποτελεσματικότερες λύσεις για τη λειτουργία των σχολείων.

Με εκτίμηση

Ανθή Μαντζαβράκου